|  |  |
| --- | --- |
|  | Odborné učilište internátne  Hviezdoslavova 68  951 51 Nová Ves nad Žitavou |
|  |  |

**SÚŤAŽNÉ PODKLADY**

**Predmet verejného obstarávania – podlimitná zákazka:**

**Rekonštrukcia kotolne a UK internátu - plynofikácia**

Časť- Pokyny pre uchádzačov

**Druh postupu:** Verejná súťaž

**Druh zákazky:** Stavebné práce

Súlad súťažných podkladov so zákonom č. 25/2006 Z.z. v znení neskorších predpisov o verejnom obstarávaní potvrdzuje:

Lužianky 16.07.2013. ........................................................................

Ing.Juraj Štefanka, reg.č. M0036-091-2001 (meno a priezvisko a podpis osoby odborne

spôsobilej na verejné obstarávanie)

..................................................................

Nová Ves nad Žitavou, dňa 16.07.2013. Mgr.Blanka Sládeková

Riaditeľka školy

**Pokyny pre uchádzačov -** **OBSAH**

Časť I Všeobecné informácie

1. Identifikácia verejného obstarávateľa

2. Predmet zákazky

3. Komplexnosť zákazky

4. Zdroj finančných prostriedkov

5. Typ zmluvy

6. Miesto plnenia, lehota dodania predmetu zákazky

7. Uchádzači a podmienky ich účasti vo ver.obstarávaní

8. Predloženie ponuky

9. Variantné riešenie

10. Platnosť ponuky (lehota viazanosti ponuky)

11. Náklady na ponuku

12. Podmienky verejného obstarávania

Časť II. Dorozumievanie a vysvetľovanie

13. Dorozumievanie medzi obstarávateľom a záujemcami alebo uchádzačmi

14. Vysvetľovanie podmienok verejného obstarávania

15. Prehliadka miesta stavebných prác

Časť III. Príprava ponuky

16. Jazyk ponuky

17. Obsah ponuky

18. Meny a ceny uvádzané v ponuke

19. Vyhotovenie ponuky

Časť IV. Predkladanie ponúk

20. Označenie ponúk

21. Miesto a termín predkladania ponúk

22. Doplnenie, zmena a odvolanie ponuky

Časť V. Otváranie a vyhodnotenie ponúk

23. Otváranie obálok s ponukami

24. Dôvernosť procesu obstarávania

25. Vyhodnocovanie splnenia podmienok účasti uchádzačov

[26. Vysvetľovanie ponúk](#_Toc99275753)

[27. Mena na vyhodnotenie ponúk](#_Toc99275754)

[28. Vyhodnotenie ponúk](#_Toc99275755)

29. [Kritériá na hodnotenie ponúk](#_Toc99275756)

[Časť VI. Oznámenie o výsledku vyhodnotenia ponúk a uzavretie zmluvy](#_Toc99275757)

[30. Oznámenie o výsledku vyhodnotenia ponúk](#_Toc99275758)

31. [Uzavretie Zmluvy](#_Toc99275759) o dielo

Časť VII. Opis predmetu zákazky

Časť VIII. Spôsob stanovenia ceny

Časť IX. Kritérium na hodnotenie ponúk a spôsob jeho uplatnenia

Časť X. Zrušenie verejného obstarania a etické podmienky

Časť XI. Zábezpeka

Časť XII. Obchodné podmienky dodania predmetu zákazky

Časť XIII. Súčasti Súťažných podkladov

Vysvetlenie: pokiaľ sa v texte vyskytne slovo "Zákon" je tým myslený zákon č. 25/2006 Z. z. o verejnom obstarávaní a o zmene a doplnení niektorých zákonov

[**I**](#_Toc99275767)

**Časť I. Všeobecné informácie**

**1. Identifikácia verejného obstarávateľa**

Názov : Odborné učilište internátne

Sídlo: Hviezdoslavova 68, 951 51 Nová Ves nad Žitavou, SR

Štatutárny zástupca Mgr.Blanka Sládeková - riaditeľka školy

IČO: 00500801

DIČ: 2020974813

Telefón: +421 37 788 44 97

E-mail: odborne.uciliste@centrum.sk

Kontaktná osoba zodpovedná za verejné obstarávanie:

(meno, priezvisko, tel): Ing. Juraj Štefanka , č.t.: +421 911 65 29 65

E-mail: [delta@alpha.flynet.sk](mailto:delta@alpha.flynet.sk),

**2. Predmet zákazky**

2.1. Názov zákazky :

**Školský internát - plynofikácia, Nová Ves nad Žitavou**

v rozsahu objektov podľa projektovej dokumentácie:

SO 01 Školský internát

SO 02 Pripojovací plynovod

Stavebné práca sa budú realizovať na základe projektovej dokumentácie, ktorá tvorí Prílohu č.2 Súťažných podkladov.

2.2 Spoločný slovník obstarávania (CPV):

Hlavný predmet :

45231220-3, 45331110-0,45330000-9,45345100-9,45315000-8,45300000-0, 452625000-6

Doplňujúce predmety

2.3 Predpokladaná hodnota zákazky (bez DPH): 70 511,77 eur bez DPH.

2.4. Podrobné vymedzenie predmetu zákazky tvorí časť súťažných podkladov: *časť VII Opis predmetu zákazky*, časť *VIII. Spôsob stanovenia ceny* a časť *XII Obchodné podmienky dodania predmetu zákazky*.

2.5 V prípade, ak sa v projektovej dokumentácii alebo Rozpočte stavby - Výkaze výmer vyskytne odkaz na konkrétny výrobok, značku alebo výrobcu je možné použiť ekvivalentný výrobok, ekvivalentnej značky alebo ekvivalentného výrobcu.

**3. Komplexnosť zákazky**

3.1 Premet zákazky nie je rozdelený na častí. Uchádzač predloží ponuku na celý predmet zákazky, čiastkové plnenie sa nepripúšťa.

3.2 Verejný obstarávateľ nepovoľuje predloženie variantných riešení. Na variantné riešenia, ktoré neboli povolené, sa neprihliada.

**4. Zdroj finančných prostriedkov**

4.1 Predmet zákazky bude financovaný:

- vlastné zdroje obstarávateľa,

4.2 Obstarávateľ uskutoční iba jednu platbu podľa faktúry po prevzatí stavby bez chýb a nedorobkov, záloha sa neposkytuje.

4.3 Podrobné vymedzenie platobných podmienok obsahuje Zmluva o dielo

**5. Typ zmluvy**

5.1 Výsledkom verejného obstarávania bude uzatvorenie Zmluvy o dielo podľa § 536 a nasl. Obchodného zákonníka č. 513/1991 Zb. v znení neskorších predpisov.

Zmluva o dielo nadobudne platnosť dňom jej podpisu obidvomi zmluvnými stranami.

5.2 Zmluva o dielo nadobudne účinnosť dňom nasledujúcim po dni jej zverejnenia podľa osobitného predpisu. Na uvedené účely udeľuje Zhotoviteľ Objednávateľovi písomný súhlas so zverejnením všetkých svojich identifikačných údajov. Účinnosť Zmluvy končí splnením všetkých záväzkov obidvoch strán. V prípade sporu ktorý bol vznesený jednou stranou voči strane druhej účinnosť ustanovení Zmluvy trvá do vyriešenia sporu.

5.3 Zmluva o dielo má tieto povinné prílohy :

Príloha č. 1 Ponuka zhotoviteľa z verejného obstarávania - časť Rozpočet stavby

Príloha č. 2 Projektová dokumentácia pre realizáciu stavby

Príloha č. 3 Ohlásenie stavby

5.4 Uchádzači berú na vedomie skutočnosť, že verejný obstarávateľ ako povinná osoba v zmysle § 2 ods. 2 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácii) v znení neskorších predpisov podlieha povinnosti zverejňovania zmlúv, faktúr a objednávok a berú na vedomie právne účinky vyplývajúce z povinného zverejňovania zmlúv podľa príslušných ustanovení zákona č. 546/2010 Z. z., ktorým sa dopĺňa č. 40/1964 Zb. Občiansky zákonník v znení neskorších predpisov, a ktorým sa menia a dopĺňajú niektoré zákony a predložením ponuky vyjadrujú svoj súhlas so zverejnením svojich identifikačných údajov uvedených v zmluve alebo inom doklade, ktorý sa povinne zverejňuje.

**6. Miesto plnenia, lehota dodania predmetu zákazky**

6.1. Miesto alebo miesta poskytnutia prác: SR, areál školy v obci Nová Ves nad Žitavou,

6.2. Predpokladaná lehota na poskytnutie prác:

Začatie prác: odovzdaním staveniska

Ukončenie prác: podpísaním Zápisu o odovzdaní a prevzatí stavby.

Termín realizácie stavby: celková lehota výstavby je maximálne 30 kalendárnych dní a začína plynúť dňom uzatvorenia Zmluvy o dielo

Termín realizácie prípojky plynu od bodu napojenia na verejný plynovod po meracie a regulačné zariadenie - 7 pracovných dní a začína plynúť dňom uzatvorenia Zmluvy o dielo

6.3. Úspešný uchádzač je povinný predložiť pri odovzdaní staveniska časový harmonogram realizácie.

**7. Uchádzači a podmienky ich účasti vo ver.obstarávaní**

7.1 Pokiaľ sa v texte vyskytne slovo uchádzač, uchádzači text sa vzťahuje aj na skupiny dodávateľov podľa "Zákona" § 31.

7.2. Ponuku môže predložiť skupina dodávateľov podľa „Zákona“ § 31. . V takomto prípade je „Skupina“ ako uchádzač povinný predložiť doklad podpísaný všetkými členmi skupiny dodávateľov splnomocňujúci vedúceho člena skupiny konať v mene ostatných členov skupiny dodávateľov v rámci tejto zákazky.

7.3. V prípade prijatia ponuky skupiny dodávateľov obstarávateľ vyžaduje, aby skupina pred podpisom „Zmluvy o dielo“ na realizáciu prác uzatvorila právny vzťah, ktorý bude zaväzovať zmluvné strany, aby ručili spoločne a nerozdielne za záväzky voči objednávateľovi vzniknuté pri realizácii predmetu zákazky a predložila obstarávateľovi o uzatvorení tohto právneho vzťahu dôkazy.

7.4. Podmienky účasti v tomto verejnom obstarávaní*/Informácie a formálne náležitosti nevyhnutné na vyhodnotenie splnenia podmienok účasti*/:

Verejného obstarávania sa môžu zúčastniť uchádzači, ktorí spĺňajú podmienky účasti týkajúce sa:

7.4.1 Osobné postavenie :

Uchádzač preukáže splnenie podmienok účasti týkajúcich sa osobného postavenia podľa „Zákona“ § 26 ods. 1 predložením dokladov podľa § 26 ods. 2, resp. ods. 4, 5 alebo § 128 ods. 1 „Zákona“, a to v súlade s § 19 ods. 3 „Zákona“.

Skupina dodávateľov preukazuje splnenie podmienok účasti týkajúcich sa osobného postavenia podľa § 31 ods. 3 „Zákona“.

Doklady musia byť predložené v originály alebo overenej fotokópii.

Podmienku účasti podľa§ 26 ods. 1 písm. g) „Zákona“, t. j., že nebolo uchádzačovi v predchádzajúcich troch rokoch preukázané závažné porušenie odborných povinností, ktoré dokáže verejný obstarávateľ preukázať, uchádzač nepreukazuje; dôkazné bremeno je na strane verejného obstarávateľa.

7.4.2.1 Finančné a ekonomické postavenie

Neuvažuje sa

7.4.2.2 Technická alebo odborná spôsobilosť:

Technickú, alebo odbornú spôsobilosť preukazuje uchádzač dokladmi a to:

7.4.2.2.1 - podľa § 28 ods. 1 písm. b):

Zoznamom stavebných prác uskutočnených za predchádzajúcich päť rokov (07/2008 do 06/2013) doplneným potvrdeniami o uspokojivom vykonaní stavebných prác s uvedením cien, miest a lehôt uskutočnenia prác a zhodnotenia uskutočnených prác podľa obchodných podmienok,ak odberateľom  
1. bol verejný obstarávateľ alebo obstarávateľ podľa tohto zákona, dokladom je referencia,   
2. bola iná osoba ako verejný obstarávateľ alebo obstarávateľ podľa tohto zákona, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené,

Týmto spôsobom musí uchádzač preukázať: že uskutočnil min. 3 zákazky rovnakého alebo podobného charakteru ako predmet zákazky za predchádzajúcich 5 rokov dostupné v závislosti od vzniku alebo začiatku prevádzkovania činnosti.

Podobný charakter stavebných prác je : rekonštrukcia alebo nová kotolňa včítane rozvodov vody a vykurovacích telies. Každá z kotolní uvedených v referenčných listoch musí mať príkon min. 90 kW. Náklad na vybudovanie aspoň jednej kotolne včítane rozvodov vody a vykurovacích telies v uvedenom období - minimálne 70 000,00 eur bez DPH.

V referenčnom liste musí byť uvedený príkon kotolne.

V prípade, ak podobnú zákazku uchádzač realizoval ako člen skupiny dodávateľov, z referencie musí byť jednoznačne zrejmé, čo bolo predmetom zhotovovania, v akom termíne, a v akom náklade výhradne pre toho, v prospech koho bol referenčný list vystavený.

Pri prepočte cudzej meny na EUR sa použije kurz NBS platný v deň odoslania oznámenia o vyhlásení verejného obstarávania na zverejnenie do Vestníka VO. Prepočet SKK na euro sa uskutoční konverzným kurzom.

Doklady vyhotovené v inom ako slovenskom a českom jazyku, musia byť úradne preložené do slovenského jazyka a priložené v ponuke. Doklady preukazujúce splnenie podmienok účasti uchádzačov so sídlom mimo územia Slovenskej republiky musia byť predložené v pôvodnom jazyku a súčasne musia byť úradne preložené do štátneho jazyka t.j. do slovenského jazyka, okrem dokladov predložených v českom jazyku. Ak sa zistí rozdiel v ich obsahu, rozhodujúci je preklad v slovenskom jazyku.

**8. Predloženie ponuky**

8.1 Ponuka pre účely zadávania tejto zákazky je prejav slobodnej vôle uchádzača alebo „Skupiny“, že chce poskytnúť verejnému obstarávateľovi určené plnenie pri dodržaní podmienok stanovených verejným obstarávateľom bez určovania svojich osobitných podmienok.

8.2 Uchádzač predkladá ponuku v listinnej podobe prostredníctvom poštovej prepravy alebo osobne na adresu verejného obstarávateľa uvedenú v bode 21.1 v lehote na predkladanie ponúk podľa bodu 21.2.

Verejný obstarávateľ vyžaduje okrem predloženia ponuky v origináli v listinnej podobe aj predloženie kópie ponuky v elektronickej podobe na elektronickom nosiči (napr. CD, DVD). Kópia ponuky predložená v elektronickej podobe podľa predchádzajúcej vety bude verejným obstarávateľom bezodkladne po uzavretí zmluvy s úspešným uchádzačom alebo zrušení postupu zadávania zákazky odoslaná na Úrad pre verejné obstarávanie v zmysle § 9 ods. 7 písm. b) „Zákona“. V prípade, ak kópia ponuky na CD/DVD nosiči bude obsahovať osobné údaje alebo iné informácie, ktoré uchádzač považuje za dôverné alebo obchodné tajomstvo, je potrebné zo strany uchádzača tieto údaje anonymizovať v súlade s platnými právnymi predpismi. Ponuku je nutné predložiť v štruktúre uvedenej v § 39 ods.(6) „Zákona“.

8.3 V prípade, že uchádzač predloží ponuku prostredníctvom poštovej prepravy, pre dodržanie lehoty na predkladanie ponúk je rozhodujúci **termín doručenia** tejto ponuky verejnému obstarávateľovi.

8.4 Ak sa ponuka doručuje osobne, verejný obstarávateľ vydá potvrdenie o jej prevzatí, v ktorom uvedie dátum, čas a miesto prevzatia ponuky.

8.5 Uchádzač predloží ponuku v uzavretom obale. Na obale uvedie:

* + 1. názov a adresu verejného obstarávateľa,
    2. obchodné meno a sídlo uchádzača alebo miesto podnikania uchádzača; v prípade skupiny dodávateľov obchodné meno a sídlo alebo miesto podnikania každého člena skupiny dodávateľov,
    3. označenie **„súťaž – neotvárať“** a heslo súťaže **„Školský internát-plynofikácia“**.

8.6 Uchádzač môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ vylúči uchádzača, ktorý je súčasne členom skupiny dodávateľov.

**9. Variantné riešenie**

9.1 Variantné riešenie sa neumožňuje predložiť.

9.2 Ak súčasťou ponuky bude aj variantné riešenie, variantné riešenie nebude zaradené do vyhodnotenia a bude sa naň hľadieť, akoby nebolo predložené.

**10. Platnosť ponuky (lehota viazanosti ponuky)**

10.1 Ponuky zostávajú platné počas lehoty viazanosti ponúk: **do 30. 10. 2013**

**11. Náklady na ponuku**

11.1 Všetky výdavky spojené s prípravou a predložením ponuky znáša uchádzač bez akéhokoľvek finančného nároku voči obstarávateľovi.

11.2 Ponuky doručené na adresu obstarávateľa uvedenú v bode 21.1 a predložené v lehote na predkladanie ponúk podľa bodu 21.2, sa počas plynutia lehoty viazanosti a po uplynutí lehoty viazanosti ponúk podľa bodu 10.1 uchádzačom nevracajú. Zostávajú súčasťou dokumentácie o postupe verejného obstarávania.

**12. Podmienky verejného obstarávania**

12.1 Všetky požadované doklady musia byť súčasťou ponuky.

**Časť II. Dorozumievanie a vysvetľovanie**

**13. Dorozumievanie medzi obstarávateľom a záujemcami alebo uchádzačmi**

13. 1. Súťažné podklady sú voľne prístupné pre ľubovoľného záujemcu na internetovej stránke školy <http://ouinvnz.edupage.org/> v sekcii Navigácia, časť Verejné obstarávanie. Súťažné podklady obsahujú: Pokyny pre uchádzačov, Návrh Zmluvy o dielo , Projektová dokumentácia , Rozpočet stavby - Výkaz výmer , vyjadrenie KPÚ Nitra, zmluva s SPP-distribúcia, a.s. Bratislava, ohlásenie vydané stavebným úradom obcou Nová Ves nad Žitavou V inej forme nebudú Súťažné podklady poskytované. Záujemcovia sú povinný sledovať túto internetovú stránku, nakoľko všetky informácie týkajúce sa súťažných podkladov, ich doplnenie, vysvetlenie na základe žiadosti záujemcov budú zverejnené výhradne na tejto stránke.

13.2. Poskytovanie vysvetlení a iné dorozumievanie (ďalej len „informácie“) medzi obstarávateľom a záujemcami alebo uchádzačmi po otvorení obálky “Ostatné“ sa bude uskutočňovať písomnou formou-doporučeným listom..

13.3 Pri poskytnutí informácií napríklad elektronickou poštou a pod. (ďalej len „elektronické prostriedky“), ktorými nemožno trvalo zachytiť ich obsah sa tieto informácie doručia aj v písomnej forme, najneskôr do 3 dní odo dňa odoslania informácie elektronickými prostriedkami, pri dodržaní zákonom stanovených lehôt.

13.4 Pri zistení rozdielov medzi obsahom informácie bez trvalého zachytenia obsahu a informácie doručenej v písomnej forme je rozhodujúca písomná forma.

13.5 Komunikácia súvisiaca s oznámením o vylúčení, informáciou o výsledku vyhodnotenia ponúk, oznámení o výsledku vybavenia žiadosti o nápravu s odôvodnením a oznámením o zamietnutí žiadosti o nápravu s odôvodnením sa uskutoční výhradne písomne prostredníctvom pošty alebo osobne

13.6 V prípade použitia revíznych postupov musí byť žiadosť o nápravu alebo námietka doručená na adresu verejného obstarávateľa v listinnej podobe prostredníctvom poštovej prepravy alebo osobne

13.7 Jazykom dorozumievania je štátny jazyk Slovenskej republiky, t. j. slovenský jazyk.

**14. Vysvetľovanie podmienok verejného obstarávania**

14.1 Vysvetlenie požiadaviek uvedených v oznámení o vyhlásení verejného obstarávania alebo v oznámení použitom ako výzva na súťaž, podmienok účasti vo verejnom obstarávaní, súťažných podkladov, informatívneho dokumentu alebo inej sprievodnej dokumentácie verejný obstarávateľ a obstarávateľ preukázateľne bezodkladne oznámi všetkým záujemcom, najneskôr však šesť dní pred uplynutím lehoty na predkladanie ponúk.

14.2 Za včas doručenú požiadavku záujemcu o vysvetlenie sa považuje požiadavka doručená v písomnej forme najneskôr **do 29.7.2013.**

14.3 Kontaktnou osobou obstarávateľa, ktorej treba písomne adresovať žiadosť o vysvetlenie je:

Ing.Juraj Štefanka Inžiniering Delta

pracovisko Mostná 72, 949 01 Nitra.

č.t.: 0911 65 29 65

e-mail: [delta@alpha.flynet.sk](mailto:delta@alpha.flynet.sk)

14.4 Ak je to nevyhnutné, obstarávateľ môže podľa § 34 ods. 14 „Zákona“ doplniť informácie uvedené v súťažných podkladoch, resp. v projekte stavby. Informácie budú uverejnené na internetovej stránke školy <http://ouinvnz.edupage.org/> v sekcii Navigácia, Verejné obstarávanie.

**15. Prehliadka miesta stavebných prác**

15.1 Prehliadka miesta stavebných prác je nepovinná, ale záujemcom sa odporúča vykonať prehliadku miesta stavebných prác, aby si overili a získali informácie potrebné na prípravu a spracovanie ponuky. Výdavky spojené s prehliadkou miesta poskytnutia stavby idú na ťarchu záujemcu. Prehliadka sa uskutoční dňa 25.07.2013. o 10,00 hod. so zrazom záujemcov pred budovou internátu.

**Časť III. Príprava ponuky**

**16. Jazyk ponuky**

16.1. Celá ponuka a dokumenty v nej predložené musia byť vyhotovené v slovenskom jazyku.

16.2. Doklady musia byť predložené v pôvodnom jazyku a súčasne úradne preložené do slovenského jazyka, okrem dokladov v českom jazyku. V prípade zistenia rozdielov v obsahu predložených dokladov a dokumentov je rozhodujúci preklad v slovenskom jazyku.

**17. Obsah ponuky**

17.1 Ponuka musí byť vyhotovená v písomnej forme, ktorá zabezpečí trvalé zachytenie jej obsahu.

* 1. Ponuka predložená uchádzačom obsahuje:

Samostatnú uzavretú obálku - Časť ponuky „Ostatné“ :

17.2.1 **s**úpis všetkých predložených dokladov a dokumentov,

17.2.2 identifikačné údaje uchádzača (v prípade skupiny dodávateľov za každého člena skupiny dodávateľov): obchodný názov, sídlo alebo miesto podnikania, meno, priezvisko a funkcia štatutárneho orgánu (členov štatutárneho orgánu) uchádzača, IČO, IČ DPH, DIČ, bankové spojenie, číslo bankového účtu, kontaktnú osobu, kontaktné telefónne číslo, číslo faxu, e-mail, internetová adresa.

17.2.3 potvrdenia, doklady a dokumenty, prostredníctvom ktorých uchádzač preukazuje splnenie podmienok účasti vo verejnom obstarávaní, požadované v oznámení o vyhlásení verejného obstarávania a v časti súťažných podkladov 7.4, 7.5.

17.2.4 Čestné vyhlásenie, že uchádzač súhlasí s požiadavkami verejného obstarávateľa na predmet zákazky uvedenými vo výkaze výmer a so zmluvnými podmienkami uvedenými v návrhu zmluvy o dielo , pričom samotný návrh Zmluvy o dielo a ocenený - Rozpočet stavby - výkaz výmer sú súčasťou obálky „Kritériá“

Samostatnú uzavretú obálku - Časť ponuky „Kritériá“

17.2.5 návrh na plnenie kritéria podľa vzoru uvedeného v súťažných podkladoch Časti VIIISpôsob stanovenia ceny,

17.2.6 vyplnenú cenovú časť (Rozpočet stavby) vypracovanú v súlade so súťažnými pokladmi, projektovou dokumentáciou a výkazmi výmer v listinnej podobe.

17.2.7 Zmluvu o dielo podpísanú uchádzačom vrátane jej Prílohy č. 1–Rozpočet

17.2.8 celú ponuku včítane dokladov v elektronickej forme na CD-nosiči vo formáte .pdf.

17.3Všetky náklady a výdavky spojené s prípravou, spracovaním a predložením ponuky znáša záujemca/uchádzač bez akéhokoľvek finančného nároku voči verejnému obstarávateľovi bez ohľadu na výsledok verejného obstarávania.

17.4 Obstarávateľ doporučuje, aby uchádzač alebo „Skupina“ všetky dokumenty tvoriace súčasť ponuky očísloval a podpísal na každej strane dokumentu.

**18. Meny a ceny uvádzané v ponuke**

18.1 Navrhovaná zmluvná cena za dielo musí byť stanovená podľa zákona č. 18/1996 Z.z. o cenách v znení neskorších predpisov a vykonávacej vyhl. č. 87/1996 Z.z. k zákonu o cenách a týchto súťažných podkladov s jej platnosťou do skutočného termínu ukončenia platnosti zmluvy.

18.2 Uchádzačom navrhovaná zmluvná cena bude vyjadrená v eurách .

18.3 Ak je uchádzač platcom dane z pridanej hodnoty (ďalej len DPH), navrhovanú zmluvnú cenu uvedie v zložení:

a) navrhovaná zmluvná cena bez DPH,

b) sadzba DPH a výška DPH,

c) navrhovaná zmluvná cena vrátane DPH.

18.4 Ak uchádzač nie je platcom DPH, uvedie navrhovanú zmluvnú cenu celkom. Súčasne na túto skutočnosť v ponuke upozorní.

**19. Vyhotovenie ponuky**

19.1. Ponuka musí byť vyhotovená v písomnej forme, ktorá zabezpečí trvalé zachytenie jej obsahu - a to písacím strojom, tlačiarňou počítača, perom s nezmazateľným atramentom a pod.

19.2. Ponuku – jej vyhotovenie - je nutné predložiť podľa „Zákona“ §39, ods.6. - Ponuka sa predkladá tak, aby obsahovala osobitne oddelenú a uzavretú časť týkajúcu sa návrhu na plnenie kritérií na vyhodnotenie ponúk, označenú slovom "Kritériá" a osobitne oddelenú a uzavretú ostatnú časť ponuky, označenú slovom "Ostatné".

19.3 Doklady a dokumenty tvoriace obsah ponuky, požadované v týchto súťažných podkladoch, musia byť predložené ako originály alebo úradne overené kópie týchto dokladov alebo dokumentov. V prípade dokladov predložených v inom ako slovenskom jazyku (okrem českého jazyka), je potrebné ich predložiť preložené úradným prekladom do slovenského jazyka.

**Časť IV. Predkladanie ponúk**

**20. Označenie ponúk**

20.1 Uchádzač vloží ponuku do samostatného obalu. Obal musí byť uzatvorený.

20.2 Vonkajší obal ponuky musí obsahovať nasledovné údaje:

1. **adresu obstarávateľa** uvedenú v bode 21.1.,
2. **adresu uchádzača** (uvedie sa obchodné meno a sídlo uchádzača alebo miesto jeho podnikania, v prípade predloženia ponuky skupinou dodávateľov – obchodné mená a sídla všetkých členov skupiny) ,
3. výrazné označenie **„­ Súťaž– neotvárať “**,
4. označenie heslom súťaže **: „ Školský internát-plynofikácia“**

20.3 Uchádzač môže predložiť iba jednu ponuku.

V obálke bude doložený sprievodný list podpísaný uchádzačom.

**21. Miesto a termín predkladania ponúk**

21.1 Ponuky je potrebné doručiť na adresu obstarávateľa uvedenú v bode 1.

Pri osobnom doručení:

Sekretariát riaditeľky - v pracovných dňoch od 8,00 do 12,00 hod.

21.2 Lehota na prekladanie ponúk uplynie: **08.08.2013 o 12.00 hod.**

21.3 Ponuka predložená po uplynutí lehoty uvedenej v bode 21.2 sa vráti uchádzačovi neotvorená.

21.4 Uchádzač predloží ponuku v uzavretom obale – osobne alebo poštovou zásielkou na adresu uvedenú v bode 21.1 v lehote na predkladanie ponúk.

21.5 V prípade, ak uchádzač predloží ponuku prostredníctvom poštovej zásielky, je rozhodujúci termín doručenia ponuky obstarávateľovi.

21.6 Pri osobnom doručení ponuky uchádzačom na uvedenej adrese, obstarávateľ vydá uchádzačovi potvrdenie o jej prevzatí s uvedením miesta, dátumu a času prevzatia ponuky.

**22. Doplnenie, zmena a odvolanie ponuky**

22.1 Uchádzač môže predloženú ponuku dodatočne doplniť, zmeniť alebo odvolať do uplynutia lehoty na predkladanie ponúk podľa bodu 21.2.

22.2 Doplnenie alebo zmenu ponuky je možné vykonať len vrátením pôvodnej ponuky na základe písomnej žiadosti uchádzača zaslanej prostredníctvom poštovej zásielky alebo doručenej osobne uchádzačom alebo splnomocnenou osobou uchádzača na adresu obstarávateľa uvedenej v bode 21.1 a doručením novej ponuky v lehote podľa bodu 21.2. Odvolanie ponuky je potrebné vykonať písomnou žiadosťou uchádzača doručenou obstarávateľovi v lehote uvedenej v bode 21.2.

**Časť V. Otváranie a vyhodnotenie ponúk**

**23. Otváranie obálok s ponukami**

23.1 Otváranie časti ponúk označenej ako „Ostatné“ sa uskutoční **08.08.2013 o 12,10 hod.** na adrese, verejného obstarávateľa. Z otvárania tejto časti ponúk bude vyhotovená zápisnica. Otváranie je neverejné.

23.2 Otváranie časti ponúk označenej ako „Kritériá“ komisia vykoná podľa § 41 ods.(2) a (3) „Zákona“.

23.3 Na otváraní obálok s ponukami označenými ako „Kritériá“ sa môžu zúčastniť iba oprávnení uchádzači podľa bodu 7., ktorí predložili ponuky v lehote na predkladanie ponúk podľa bodu 21.2. a ktorých ponuka nebola vylúčená.

Na otváraní obálok s ponukami môže byť uchádzač zastúpený štatutárnym orgánom alebo členom štatutárneho orgánu uchádzača alebo osobou písomne splnomocnenou uchádzačom na jeho zastupovanie.

23.4 Uchádzač (fyzická osoba), štatutárny orgán alebo člen štatutárneho orgánu uchádzača (právnická osoba) **sa preukáže** na otváraní obálok s ponukami preukazom totožnosti, poverený zástupca uchádzača preukazom totožnosti a plnou mocou na zastupovanie.

23.5 Na otváraní obálok s ponukami za účasti uchádzačov sa z predložených ponúk zverejnílen obchodné mená a adresy sídla alebo miesta podnikania uchádzačov a ich návrhy na plnenie kritéria určeného obstarávateľom na vyhodnotenie ponúk – celková cena za dielo. Ostané údaje uvedené v ponuke sa nezverejňujú.

23.6 Z otvárania časti ponúk označenej ako „Kritériá“ bude zaslaná uchádzačom zápisnica podľa §41 ods.(5) „Zákona“.

**24. Dôvernosť procesu verejného obstarávania**

24.1 Verejný obstarávateľ je povinný zachovávať mlčanlivosť o obchodnom tajomstve a o informáciách označených ako dôverné, ktoré mu uchádzač alebo záujemca poskytol. Tým nie sú dotknuté ustanovenia týkajúce sa oznámení o výsledku verejného obstarávania, komisie, otvárania ponúk, ustanovenia § 49 ods. 5 „Zákona“ a povinnosti zverejňovania zmlúv podľa všeobecne záväzných právnych predpisov.

24.2 Ponuky uchádzačov, ani ich jednotlivé časti, sa nepoužijú bez predchádzajúceho súhlasu uchádzačov.

24.3 Verejný obstarávateľ neposkytne informácie týkajúce sa tohto verejného obstarávania, ak by ich poskytnutie bolo v rozpore so zákonom, s verejným záujmom alebo by mohlo poškodiť oprávnené záujmy iných osôb, alebo by bránilo čestnej hospodárskej súťaži.

**25. Vyhodnocovanie splnenie podmienok účasti uchádzačov**

25.1 Verejný obstarávateľ vyhodnotí splnenie podmienok účasti vo verejnom obstarávaní podľa §33 „Zákona“.

**26. Vysvetľovanie ponúk**

26.1 Uchádzač môže byť požiadaný o písomné vysvetlenie ponuky. Vysvetlením ponuky nemôže dôjsť k jej zmene – za zmenu ponuky sa nepovažuje odstránenie zrejmých chýb v písaní a počítaní. Uchádzač nesmie však byť vyzývaný a ani nesmie byť prijatá ponuka uchádzača na zmenu, ktorou by sa ponuka zvýhodnila.

26.2 Komisia požiada uchádzača o vysvetlenie ponuky v prípade, ak bude konštatovať, že ponuka obsahuje neobvykle nízku cenu v zmysle § 42 ods.(3) až (5) „Zákona“.

**27. Mena na vyhodnotenie ponúk**

27.1 Ceny uvedené v ponukách uchádzačov sa budú vyhodnocovať v eurách.

**28. Vyhodnotenie ponúk**

28.1 Komisia na vyhodnotenie ponúk zriadená obstarávateľom hodnotí plnenie kritérií tých ponúk v súlade s § 42 „Zákona“, ktoré neboli podľa bodu 25., 26. z verejného obstarávania vylúčené.

28.2 Pri vyhodnocovaní ponúk postupuje komisia len podľa kritéria na vyhodnotenie ponúk uvedených  v oznámení o vyhlásení verejného obstarávania, spôsobom určeným v súťažných podkladoch v Časti IX*. Kritérium na hodnotenie ponúk a spôsob jeho uplatnenia.*

28.3 Komisia bezodkladne oznámi obstarávateľovi zoznam vylúčených ponúk s uvedením dôvodu ich vylúčenia. Obstarávateľ je povinný o tom upovedomiť vylúčeného uchádzača s uvedením dôvodu vylúčenia v zmysle § 42 ods.(6) „Zákona“.

28.4 O vyhodnotení ponúk komisia spíše Z*ápisnicu.*

28.5 Zápisnicu o vyhodnotení ponúk podpisujú všetci prítomní členovia komisie. Predseda komisie odovzdá podpísanú zápisnicu spolu s ponukami obstarávateľovi

28.6 O vyhodnocovaní ponúk členovia komisie nesmú poskytovať informácie o obsahu ponúk a ich vyhodnocovaní

**29. Kritériá na hodnotenie ponúk**

29.1 Komisia na vyhodnotenie ponúk hodnotí ponuky podľa bodu 28., pričom kritériá výberu najvhodnejšej ponuky sú uvedené v *Časti* *IX. Kritérium na hodnotenie ponúk a spôsob jeho uplatnenia.*

**Časť VI. Oznámenie o výsledku vyhodnotenia ponúk a uzavretie zmluvy**

**30. Oznámenie o výsledku vyhodnotenia ponúk**

30.1 Obstarávateľ po vyhodnotení ponúk zašle uchádzačom výsledok vyhodnotenia ponúk podľa § 44 „Zákona“.

**31. Uzavretie Zmluvy o dielo**

31.1 Obstarávateľ uzavrie Zmluvu o dielo s úspešným uchádzačom podľa ustanovení §45 „Zákona“ v lehote viazanosti ponúk

31.2 V prípade, ak budú uplatnené v tomto verejnom obstarávaní revízne postupy podľa zákona o verejnom obstarávaní, verejný obstarávateľ bude postupovať podľa ustanovení „Zákona“.

**Časť VII. Opis predmetu zákazky**

1. Predmetom stavby je :

1.1. kompletné zhotovenie Diela :

**Rekonštrukcia kotolne a UK internátu - plynofikácia**

v rozsahu objektov podľa projektovej dokumentácie:

SO 01 Školský internát

SO 02 Pripojovací plynovod

1.2. vyhotovenie projektu skutkového stavu v papierovej forme.

1.3. geometrický plán objektu SO 02

2. Predmet obstarávania bude realizovaný podľa :

- projektu stavby vypracovaného Miroslavom Drienovským PROMiD, Machulince

- súčasťou projektu je aj Rozpočet stavby-výkaz výmer,

 - podmienok ohlásenia stavby vydaného stavebným úradom,

- vyjadrenia Krajského pamiatkového úradu v Nitre

- zmluvy o pripojení uzatvorenou s SPP-distribúcia, a.s. Bratislava č.8005030413

- v súlade s jednotlivými ustanoveniami Zmluvy o dielo

3. Dielo je podrobne opísané v priloženej projektovej dokumentácii pre realizáciu stavby.

4. V prípade, ak sa v projektovej dokumentácii alebo Rozpočte stavby - Výkaze výmer vyskytne odkaz na konkrétny výrobok, značku alebo výrobcu je možné použiť ekvivalentný výrobok, ekvivalentnej značky alebo ekvivalentného výrobcu.

**Časť VIII. Spôsob stanovenia ceny**

1. Uchádzačom navrhovaná cena musí byť stanovená podľa zákona NR SR č. 18/1996 Z. z. o cenách v  znení neskorších predpisov v spojení s vyhláškou MF SR č. 87/1996 Z. z., ktorou sa  vykonáva zákon NR SR č. 18/1996 Z. z. o cenách v znení neskorších predpisov a vyjadrená v eurách.
2. V cene musia byť započítané všetky náklady uchádzača na realizáciu diela v zmysle zákona NR SR č.18/1996 Z. z. o cenách v znení neskorších predpisov. Cena musí obsahovať aj všetky náklady uvedené v časti VII. *Opis predmetu zákazky* *a* časti XII *Obchodné podmienky* týchto súťažných podkladov. Navrhovaná zmluvná cena musí zahŕňať aj všetky náklady uchádzača vyplývajúce z plnenia podmienok pre uskutočnenie stavby.
3. Uchádzač uvedie celkovú ponúkanú cenu v tabuľke „Návrh na plnenie kritérií na hodnotenie ponúk“ uvedenej v súťažných podkladoch v *Časti* *IX. Kritériá na vyhodnotenie ponúk a pravidlá ich uplatnenia*, pričom všetky ceny sa zaokrúhľujú na dve desatinné miesta.
4. Ak je uchádzač platiteľom DPH, navrhovanú cenu za predmet zákazky uvedie v nasledovnom zložení:
   1. *celková cena bez DPH v eurách,*
   2. *sadzba DPH v % a výška DPH v eurách,*
   3. *celková cena spolu s DPH v eurách,*

1. Ak uchádzač nie je platiteľom DPH túto skutočnosť vo svojej ponuke uvedie.

V takom prípade uvedie navrhovanú celkovú cenu (v stĺpci „s DPH“) *celková cena v eurách,*

1. Uchádzač vyplní Prílohu č.3 Súťažných podkladov – Rozpočet stavby-výkaz výmer podľa jednotlivých objektov a položiek. Táto príloha bude neoddeliteľnou súčasťou ponuky.

Rozpočet stavby-Výkaz výmer **nie je prípustné meniť** (doplniť položku, zmeniť vecný rozsah položky, opomenúť ocenenie položky, rozšírenie položky, rozčlenenie položky, integrovanie položky, atď.). V prípade, že uchádzač niektorú položku zahrnie do inej položky, resp. položku ponúkne za nulovú hodnotu**,** musí takúto položku označiť nulovou hodnotou v eur. Takto označená položka sa nebude považovať za neocenenú, ale bude sa považovať za zahrnutú do celkovej ponukovej ceny. Nedodržanie položiek výkazu výmer je dôvodom vylúčenia uchádzača z procesu verejného obstarávania

1. Navrhovaná celková cena – jej špecifikácia musí byť výsledkom ocenenia Rozpočtu stavby-výkazu výmer, ktorý je Prílohou č.3 Súťažných podkladov.
2. Obstarávateľ umožnil uchádzačom pred podaním ich súťažnej ponuky v tomto verejnom obstarávaní vykonanie prehliadky miesta poskytnutia prác, projektovú dokumentáciu pre stavebné povolenie a právoplatné stavebné povolenie. Na tomto základe obstarávateľ predpokladá, že uchádzači mali možnosť prehliadnuť a preveriť si stavenisko a jeho okolie a overiť si všetky s tým súvisiace informácie čo do jeho tvaru a charakteristiky diela. Stavenisko je verejne prístupné
3. DPH sa bude účtovať podľa predpisov platných v čase fakturácie stavebných prác.
4. Súčasťou plnenia a ceny za dielo uchádzača bude aj odovzdanie dokladov od plynovej prípojky /v úseku bod napojenia na verejný rozvod po reguláciu a meranie OPZ/ spoločnosti SPP-distribúcia, a.s. Bratislava v zmysle uzatvorenej zmluvy č. 8005030413 bodu 4.3.2 a Prílohy č.2 k tejto Zmluve bodu 3, Postup žiadateľa .....
5. Rozpočet stavby predloží uchádzač aj v elektronickej forme na CD-nosiči vo formáte, ktorý umožní editovanie

**NÁVRH UCHÁDZAČA NA PLNENIE KRITÉRIA NA VYHODNOTENIE PONÚK –** vzor

Verejný obstarávateľ: Odborné učilište internátne

Sídlo: Hviezdoslavova 68, 951 51 Nová Ves nad Žitavou, SR

Názov predmetu zákazky:Rekonštrukcia kotolne a UK internátu - plynofikácia

**Údaje:** Obchodné meno uchádzača ......................................................................................

Sídlo alebo miesto podnikania uchádzača ......................................................................................

*(v prípade skupiny dodávateľov za každého člena skupiny dodávateľov)*

**Návrh uchádzača na plnenie kritéria určeného na vyhodnotenie ponúk :**

|  |  |  |
| --- | --- | --- |
| **Názov položky** | **Cena v eurách bez DPH** | **Cena v eurách s DPH** |
| Celková cena za predmet zákazky |  |  |

**V ……………….…….., dňa ....................**  ……………………………….......................

[vypísať meno, priezvisko a funkciu

oprávnenej osoby uchádzača]

*Poznámka:*

*podpis uchádzača alebo osoby oprávnenej konať za uchádzača (v prípade skupiny dodávateľov podpis každého člena skupiny dodávateľov alebo osoby oprávnenej konať za každého člena skupiny dodávateľov).*

**Časť IX. Kritérium na hodnotenie ponúk a spôsob jeho uplatnenia**

1. Uchádzač vo svojej ponuke predloží návrh na plnenie kritéria podľa vzoru uvedeného v Časti VIII.

2. Jediným kritériom na vyhodnotenie ponúk je najnižšia cena v zmysle § 35 ods. 1 písm. b) „Zákona“.

V tomto kritériu sa bude hodnotiť celková cena za celý predmet zákazky v eurách (zaokrúhlená na 2 desatinné miesta.

3. Poradie uchádzačov sa určí porovnaním výšky navrhnutých ponukových cien za dodanie predmetu zákazky vyjadrených v eurách, uvedených v jednotlivých ponukách uchádzačov. Komisia zoradí ponuky v poradí od jedna do n, kde n je počet hodnotených ponúk. Na prvom poradí sa umiestni ponuka s najnižšom cenou za predmet obstarania, ostatné ponuky sa podľa ceny zoradia vzostupne od 2 do n.

4. Úspešným uchádzačom v tejto zákazke sa stane uchádzač, ktorý sa umiestnil na prvom poradí , čiže ponúkol za dodanie predmetu zákazky najnižšiu cenu.

5. Ostatní uchádzači, ktorí ponúkli za dodanie predmetu zákazky cenu vyššiu ako ponúkol úspešný uchádzač, v tejto podprahovej zákazke neuspejú.

**Časť X. Zrušenie verejného obstarávania a etické podmienky**

0**.** Obstarávateľ zruší použitý postup verejného obstarávania :

- z dôvodov uvedených v § 46 „Zákona“ ,

- v prípade ak aj najnižšia cena za predmet obstarania presiahne sumu 70 511,77 eur bez DPH.

1. Obstarávateľ bezodkladne upovedomí všetkých uchádzačov o zrušení verejného obstarávania s uvedením dôvodu zrušenia a oznámi postup, ktorý použije pri zadávaní zákazky na pôvodný predmet zákazky.
2. Akákoľvek snaha uchádzača získať dôverné informácie, vstúpiť do nezákonných dohôd s inými uchádzačmi alebo ovplyvňovať komisiu na vyhodnotenie ponúk alebo obstarávateľa počas vyhodnocovania – bude viesť k vylúčeniu uchádzača z procesu verejného obstarávania.
3. Uchádzač nesmie byť v konflikte záujmov a nesmie mať nijaké spojenie na iné strany zahrnuté v projekte.

**Časť XI. Zábezpeka**

Neuvažuje sa

**Časť XII. Obchodné podmienky dodania predmetu zákazky**

1. Výsledkom tohto verejného obstarávania bude uzavretie Zmluvy o dielo podľa § 536 a nasl. zákona č. 513/1991 Zb. Obchodný zákonník v znení neskorších predpisov.

2. Zmluva o dielo bude uzavretá podľa slovenského právneho poriadku a na prípadné riešenie sporov budú príslušné slovenské súdy a slovenské právne predpisy.

3. Verejný obstarávateľ uzavrie Zmluvu o dielo v lehote viazanosti ponúk. Uzavretá Zmluva o dielo nesmie byť v rozpore so súťažnými podkladmi a s ponukou predloženou úspešným uchádzačom.

4. Uchádzač vo svojej ponuke predloží podpísanú Zmluvu o dielo. Svojím podpisom vyjadrí svoj súhlas z jej znením. Návrh Zmluvy o dielo je Prílohou č. 1 Súťažných podkladov. V podpísanej Zmluve o dielo uchádzač doplní svoje identifikačné údaje a uvedie ostatné údaje vyznačené v zmluve na doplnenie

5. Súčasťou Zmluvy o dielo musí byť ajPríloha č.1–Rozpočet stavby.

6 Verejný obstarávateľ požaduje v plnej miere akceptovať záväzky zmluvných strán, ktoré sú uvedené v tejto časti súťažných podkladov. Táto časť súťažných podkladov obsahuje požiadavky verejného obstarávateľa, ktoré nie je prípustné zo strany uchádzača meniť a dopĺňať.

7 V prípade skupiny dodávateľov úspešný uchádzač musí pred podpisom zmluvy zo strany obstarávateľa predložiť originál alebo úradne osvedčenú kópiu dokladu preukazujúcu vytvorenie požadovaných právnych vzťahov.

8 Verejný obstarávateľ si vyhradzuje právo upraviť zmluvu tak, aby mohla nadobudnúť platnosť a účinnosť v súlade so všeobecne záväzným právnym predpisom. Uchádzači berú na vedomie skutočnosť, že verejný obstarávateľ ako povinná osoba v zmysle § 2 ods. 2 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácii) v znení neskorších predpisov podlieha povinnosti zverejňovania zmlúv, faktúr a objednávok a berú na vedomie právne účinky vyplývajúce z povinného zverejňovania zmlúv podľa príslušných ustanovení zákona č. 546/2010 Z. z., ktorým sa dopĺňa zákon č.40/1964 Zb. Občiansky zákonník v znení neskorších predpisov, a ktorým sa menia a dopĺňajú niektoré zákony a predložením ponuky vyjadrujú svoj súhlas so zverejnením svojich identifikačných údajov uvedených v zmluve alebo inom doklade, ktorý sa povinne zverejňuje.

**Časť XIII.  Súčasti Súťažných podkladov**

Súčasťou súťažných podkladov sú okrem týchto Pokynov pre uchádzačov aj:

Príloha č.1 Návrh Zmluvy o dielo

Príloha č.2 Projektová dokumentácia

Príloha č.3 Rozpočet stavby - Výkaz výmer

Príloha č.4 Stanovisko k projektu Krajského pamiatkového úradu v Nitre

Príloha č.5 Zmluva o pripojení uzatvorená s SPP-distribúcia, a.s. Bratislava č.8005030413

Príloha č.6 Ohlásenie vydané stavebným úradom obcou Nová Ves nad Žitavou